פרסומת
בקרוב השיר הזה יהיה פרסומת; במשרד פרסום יחליפו לו מילים; את הטקסט שעכשיו אני התחלתי; פעם אחרונה שאתם שומעים; והחלק הזה יעוף בכלל יטוס לו מהשיר; כדי ליצור לו רושם קליפי אטרקטיבי; זה קטע טוב אבל חוקי הג'ינגל:; להיות קצר קולע אפקטיבי; המשפט שיוביל אל הפזמון; יושר כמו המנון; קליט כמו רינגטון; עם פלפל וסגנון; הפזמון הזה יהיה כולו סיסמא; הוא ישרת היטב את הקליינט; ואם הארט יהיה נכון והלוגו מהודר; הוא ישתלב היטב במגמת הטרנד; הם יקחו זמר אחר עם קול זהב כמו קטיפה; נעורים קריצה ודיקציה צליל רומנטי; זה אמנם יכאב לי קצת אבל תרגיע ת'מכה; החשבונית שעכשיו אני שלחתי; הבית שאני שר עכשיו יכסה לי ת'משכנתא; על הבית שעליו תמיד חלמתי; הוא ימכור ים יחידות ויגדיל את המחזור; של חברה בע"מ שחשבה שאני סימפטי; ואז משפט בהפוכה; מביא את המכה; נותן פתאום תמיכה; להוק מלא שמחה חה חה חה; הפזמון השני יסתתר עמוק עמוק; מתחת לקריין מקריא מספר זכיר; וזמרות ליווי יתנו איזה זמזום שיוביל לסלוגן; ולסוף של הזמריר; 